RETTEN I VIBORG 



DOM 

afsagt den 18. december 2019 

Rettens nr. 5114/2019 
Politiets nr. 4100-71121-00033-19 

Anklagemyndigheden 

mod 

Ahmad Farhan Albashan 
født den 1. januar 1998 
Pt. Arresten i Aalborg 
og 

Hasan Farhan Albashan 
født den 1. januar 1988 
Pt. Arresten i Viborg 


Tiltalen og parternes påstande 

Der har medvirket domsmænd ved behandlingen af denne sag. 

Anklageskrift er modtaget den 25. november 2019. 

Ahmad Farhan Albashan er tiltalt for overtrædelse af 
1. (5.) 

Begge tiltalte 

straffelovens § 181, stk. 2 og stk. 1 og § 291, stk. 2, ved den 19. august 
2019 i tidsrummet mellem ca. kl. 00.30 og ca. kl. 03.00, i forening og efter 
forudgående aftale, fælles forståelse eller ved stiltiende samtykke, med for¬ 
sæt til at besvige brandforsikringen eller med lignende retsstridigt forsæt at 
have forvoldt ildebrand på egen ejendom og på andens ejendom med ejerens 
samtykke, samt at have forvoldt ildebrand på fremmed ejendom, ligesom de 
ødelagde eller beskadigede ting, der tilhører en anden, idet de tiltalte kørte 
til tankstationen OK på Viborg Landevej 22, Sdr. Onsild, Hobro, hvor de an¬ 
kom ca. kl. 00.45, og hvor de tankede diesel i 2 dunke, hvorefter de tiltalte 
kørte til pizzariet Stjerne Pizza på adressen Randers vej 66C i Viborg, hvil¬ 
ken adresse tiltalte Hasan F. Albashan havde lejet af Overlund Bydelscenter 
ApS for at drive det nævnte pizzaria, hvorefter de tiltalte gik ind i pizzariet 
via bagdøren og efter et stykke tid hældte indholdet af de 2 dunke ud flere 
steder, bl.a. på nogle borde og papkasser til pizzaer, hvorefter de med en 
lighter og moppe satte ild til disse steder, hvorved der opstod ildebrand inde 
i pizzariet, hvilket medførte, at der skete skade på diverse løsøre og inventar 
i pizzariet, som tiltalte Hasan F. Albashan benyttede i pizzariet eller som til¬ 
hørte Stjerne Pizza og var hørende til virksomheden, og for hvilke der var 

tegnet brandforsikring ved Alm. Brand, ligesom der ved ildebranden skete 
bygningsskade for i kk e under 300.000 kr. ekskl. moms på den del af bygnin¬ 
gen, hvori Stjerne Pizza lå, og som var fremmed ejendom for de tiltalte, li¬ 
gesom der i naboforretningen Kylling & Co. blev ødelagt eller beskadiget 
madvarer for ikke under 30.000 kr. på grund af ildebranden, 

2.-3. (1.-2.) 

Ahmad Farhan Albashan 

straffelovens § 266, trusler, ved den 22. juli 2018 ca. kl. 04.45 ud for Zwei 
Grose Bier Bar, Fælledvej 7 i Viborg til Nikolai Grud og Martin Tinghøj at 
have sagt ”jeg cutter jer” og ”jeg snitter jer” eller lignende, hvilket ved Grud 
og Tinghøj var egnet til at fremkalde alvorlig frygt for deres liv, helbred el¬ 
ler velfærd, 

4.-5. (3.-4.) 

Ahmad Farhan Albashan 

straffelovens § 293 a og færdselslovens § 117 d, stk. 2, jf. § 56, stk. 1,1. 
pkt., brugstyveri af motorkøretøj og kørsel uden førerret, ved den 18. 

marts 2019 ca. kl. 00.15 på Stadion Allé i Viborg uberettiget at have ført 
personbil Citroen Berlingo, reg-nr. XX41920, som tilhørte Hasan Farhan Al¬ 
bashan, ligesom tiltalte førte bilen uden at have erhvervet kørekort, 

6 . 

Hasan Farhan Albashan 

bekendtgørelse af lov om arbejdsskadesikring nr. 977 af 9. september 
2019 § 82. stk. 2, jf. § 50, § 48, stk. 1 og stk. 2, dagældende nr. 216 af 27. 
februar 2017, ved i perioden fra den 5. april 2019 til den 17. september 
2019 i kk e at have holdt den lovpligtige arbejdsskadeforsikring i kraft for fir¬ 
maet Stjerne Pizza, Randersvej 66C i Viborg. 


Anklagemyndigheden har påstået de tiltalte idømt straf. 

Anklagemyndigheden endvidere påstået, at begge de tiltalte skal udvises, jf. 
udlændingelovens § 23, nr. 1, jf. § 22, nr. 6, med et indrejseforbud i 12 år, jf. 
§ 32, stk. 2, nr. 3. 

Tiltalte Ahmad Farhan Albashan har nægtet sig skyldig i forhold 1, idet 
Ahmad Farhan Albashan dog har erkendt, at han har påsat ild. Ahmad Far¬ 
han Albashan har nægtet sig skyldig i forhold 2 og 3, og han har erkendt sig 
skyldig i forhold 4 og 5. 

Tiltalte Hasan Farhan Albashan har nægtet sig skyldig i forhold 1, idet Ha¬ 
san Farhan Albashan dog har erkendt, at han har påsat ild. Hasan Farhan Al¬ 
bashan har nægtet sig skyldig i forhold 6. 


Alm. Brand A/S har påstået, at de tiltalte skal in solidum betale selskabet 

178.076 kr. i erstatning. 

Ahmad Farhan Albashan og Hasan Farhan Albashan har begge anerkendt er¬ 
statningspligten og erstatningskravet for så vidt angår et beløb på 81.128,34 
kr. Ahmad Farhan Albashan og Hasan Farhan Albashan har bestridt erstat¬ 
ningspligten og erstatningskravets størrelse for så vidt angår den resterende 
del af erstatningskravet. 

Købstædernes Forsikring har påstået, at de tiltalte in solidum skal betale 
selskabet 515.500,99 kr. i erstatning. 

Ahmad Farhan Albashan og Hasan Farhan Albashan bestred begge erstat¬ 
ningspligten og erstatningskravets størrelse. 


Forklaringer 

Ahmad Farhan Albashan har forklaret, at han kan huske grundlovsforhøret 
de 12. september 2019 og den forklaring, som han afgav under grundlovs¬ 
forhøret. 

Ahmad Farhan Albashan blev foreholdt sin forklaring fra grundlovsforhøret, 
som fremgår i retsbog af 12. september 2019. 

”[Ahmad Farhan Albashan] forklarede, at broderen ejer firmaet, og han selv er ansat og ud¬ 
fører alt muligt arbejde i forretningen. Om søndagen efter lukketid om aftenen var han, bro¬ 
deren, og broderens kæreste i forretningen. Derfra kørte de han til hans og broderens lejlig¬ 
hed i Viborg og senere ud og afleverede broderens kæreste hos hendes forældre ved Hobro 
en gang efter midnat og frem til måske 1-halvto. På vej hjem købte de diesel på en tankstati¬ 
on, og fyldte bl.a. på 2 dunke, som broderen havde taget med. Senere kørte de til pizzariaet 
og parkerede et stykke væk og gik hen til pizzariaet og ind af bagdøren medbringende dun¬ 
kene. Indendøre gik broderen på toilet, mens han selv tjekkede mobiltelefon. Det stod på et 
kvarters tid. så hældte de diesel på borde og pizzakasser og sigtede satte ild til med en 
lighter. De brugte en pind og en klud, dvs. en moppe, som de antændte, til formålet. De hav¬ 
de taget handsker fra butikken på, dette for at beskytte sig imod dieselen. De ødelagde i for¬ 
løbet fordøren med en hammer. Efterfølgende gik de ud af bagdøren. Hammeren havde de 
med, da de kørte hjem. Den smed de i søen. Handskerne smed han også udenfor. 

De satte ild på for at stoppe de trusler, de var udsat for. De var første gang blevet truet i juni 
måned af personer, som virkede farlige både efter deres udseende og deres måde at føre sig 
frem på. De fik besked på, at de skulle aflevere penge, ellers skulle butikken lukkes, og de 
blev truet til, at de ikke måtte fortælle det til nogen. Da de ingen penge fik, kom de igen og 
truede. De kom udenfor restauranten og råbte efter dem. Dette skete i august måned. Han og 
broderen valgte nu at brænde restauranten af, fordi de ville miste livet, hvis de lod som in¬ 
genting. Sigtede kan ikke sige, at de havde våben med, men det antydede de og set udenpå 
deres tøj lignede det bestemt som om, at de bar våben. Han havde ikke set dem før. De lig¬ 
nede ikke almindelige danskere, men de talte dansk. Deres biler var uden nr. plade på. 

De skyldte sælgeren lidt penge, men ikke meget. De kunne ikke blot lukke restauranten, når 
den stod i deres navn. 


Sigtede kan bekræfte broderens forklaring om, at de sad og snakkede, før de satte ild på. 



side 4 


Det var sigtede, der til sidst sagde, at der ikke var andet at gøre. 

Han er syrisk statsborger med asyl. Hans familie i Danmark er kun hans bror. Han har ikke 
andet arbejde, end det, han havde i pizzariaet.” 

Ahmad Farhan Albashan har forklaret vedrørende forhold 1, at det var så¬ 
dan, at han forklarede under grundlovsforhøret, og han vil afgive samme for¬ 
klaring i dag. Han kan således vedstå sin forklaring fra grundlovsforhøret. 
De slog glasset i fordøren til pizzeriaet i stykker. Det var der ingen nærmere 
grund til. Ved nærmere eftertanke slog de ruden i stykker for at få lufttrykket 
ud af butikken, så branden kunne få bedre fat. Han smed sit tøj ud, fordi det 
var ødelagt og lugtede brændt. De brugte de to grønne benzindunke til at 
hente diesel i, og de placerede dem efterfølgende oven på kølerummet. Det 
var der i kk e nogen særlig grund til. Hans bror og han var i pizzeriaet, da per¬ 
sonerne, som truede dem, i juni og august var ved pizzeriaet. Personerne har 
været der i alt tre gange. Den sidste gang sagde personerne: ”Enten giver I os 
penge ellers lukker vi jeres butik”. Det var ca. en uge før branden. Personer¬ 
ne har været der to gange i august. Han husker i kk e de nærmere datoer. De 
tredje gang var det også kun hans bror og ham, som var tilstede. Personerne 
kom efter kl. 20.00. Han snakkede med personerne på dansk. Han har i kk e 
fortalt om afpresningen til andre. De gik i kk e til politiet, fordi de først tænk¬ 
te, at personerne ikke kunne gøre dem noget. I starten tog de ikke truslerne 
alvorligt. Den anden gang sagde personerne, at de var i stand til at dræbe 
den ene af dem. Personerne gav dem en måned til at skaffe penge. Tiltaltes 
bror og tiltalte kontaktede da i kk e politiet, fordi de var bange. De vidste in¬ 
genting om personerne. Personerne kom i en bil. Der var to personer, der 
steg ud af bilen og kaldte på tiltaltes bror. De gik sammen ud og mødtes med 
personerne. Personerne oplyste i kk e noget navn. Personerne spurgte om, 
hvordan det gik med deres forretning og om deres omsætning var stor. Han 
husker ikke, at politiet under afhøring spurgte til en bil og til personerne. 
Han ville ikke fortælle politimanden i detaljer om personerne. Han svarede 
kun på de spørgsmål, som politiet stillede. 

Foreholdt forhold 5, bilag B- 3-2, afhøringsrapport af 11. september 2019, 
side 3, sidste afsnit, 1.-2. pkt. "Sigtede forklarede slutteligt ... nærmere om¬ 
kring” har Ahmad Albashan forklaret, at han i kk e har gennemlæst rapporten. 
Han har kun forstået lidt af rapporten. Han underskrev den. Han svarede kun 
i det omfang, at han blev spurgt. 

Ahmad Albashan har forklaret vedrørende forhold 2-3, at han den 22. juni 
2018 var uden for Zwei Grose Bier Bar i Viborg. Han har sagt ikke sådan, 
som der er anført i anklageskriftet. Han kender i kk e udtrykkene på dansk. 
Han var fuld. Dørmændene tilbageholdt han kammerat. Tiltalte sagde til 
dørmændene, at de skulle lade hans kammerat gå. Han sagde i kk e noget, der 
var truende. Han lavede en bevægelse for sjov, men han i kk e sagt noget om 
en kniv. 


Foreholdt forhold 1, bilag 6, afhøringsrapport af 22. juli 2018, side 3, første 

afsnit, "Afhørte kunne i kk e huske ... snitte dem med en kniv” har Ahmad 
Albashan forklaret, at han var påvirket under afhøringen ved politiet. Han 
var ikke helt vågen under afhøringen. Måske har sagt, at han lavede en be¬ 
vægelse for sjov - og så har politiet misforstået ham. Han kan ikke huske, at 
han har forklaret sådan, som det er anført i rapporten, til politiet. Der var ik¬ 
ke en tolk med til afhøringen. Politiet sagde, at de kun havde få spørgsmål. 
Det var kun fordi at afhøring var kort, at de undlod at indkalde en tolk. Poli¬ 
timanden skrev forklaringen ned med kuglepen. 

Ahmad Albashan har forklaret vedrørende forhold 4-5, at han den 18. marts 
2019 ca. kl. 00.15 på Stadion Allé i Viborg kørte i en personbil Citroen Ber- 
lingo, reg-nr. XX41920, som tilhørte tiltalte bror, Hasan Farhan Albashan. 
Tiltalte havde ikke fået lov til at låne bilen af sin bror. Han førte bilen uden 
at have erhvervet kørekort. Han kan erkende sig skyldig i forhold 4 og 5. 

Hasan Farhan Albashan har forklaret, at han kan huske grundlovsforhøret de 
12. september 2019 og den forklaring, som han afgav under grundlovsforhø¬ 
ret. 

Hasan Farhan Albashan blev foreholdt sin forklaring fra grundlovsforhøret, 
som fremgår i retsbog af 12. september 2019. 

"Sigtede, Hasan Farhan Albashan, forklarede, at han ejer forretningen "Stjernepizza". Den 
blev købt den 1.10.2018. Han købte stedet af en person, han kender lidt til. Prisen var 
460.000 kr. Han udbetalte 40.000 kr. og skulle afdrage restbeløbet, dels til banken, hvor han 
optog et lån, samt tillige til den tidligere ejer. Han skulle afdrage 10-15.000 kr. mdl. Økono¬ 
mien var fin, omsætningen 150-160.000 kr. pr. md. og overskuddet 15-30.000 kr. pr. md. alt 
afhængig af de variable udgifter til medhjælp, råvareindkøb mv. I weekenden arbejdede de i 
alt 4-5 personer. Til hverdag var der kun ham og hans bror. 

Om søndagen den 18.8., var han på arbejde sammen med broderen. Efter arbejdstid, var han 
selv, hans kæreste, Ragnek, samt broderen sammen i pizzariaet. Derefter kørte de til sigte- 
des bopæl, dette ca. kl. 10.30 om aftenen. Senere, kørte de kæresten hjem til hendes foræld¬ 
res bopæl ved Hobro. De kørte fra hendes bopæl ca. kl. 00.15. På vej hjemad var de inde og 
tanke diesel. Sigtede tankede desuden diesel på to reservedunke, som han havde købt lør¬ 
dag. Han kan bekræfte, at det er ham samt hans bror, der kan ses på fotos i bilag 15. De 
overvejede undervejs, hvad de skulle gøre, om de skulle sætte ild til pizzariaet. 

Kommet til Viborg parkerede de i nærheden af pizzariaet og gik ind ad bagdøren medbrin¬ 
gende de to dunke. De sad nu og diskuterede en times tid, hvordan de skulle komme ud af 
det dilemma, de var i, fordi de var blevet truet. Så besluttede de sig til at sætte ild på og 
hældte diesel ud på borde og på papkasser til pizzaer og satte med en lighter ild til en mop¬ 
pe og med denne ild til borde og papkasser. Det var broderen, der havde hældt diesel ud. De 
brugte plastichandsker, som i forvejen lå i forretningen. De knuste også med en lille forham¬ 
mer fordøren, der gik i stykker, da de slog. Hammeren lå i en værktøjskasse, der altid lå i 
butikken. Det var for at få det til at se ud som om nogen andre end dem havde gjort det. De 
var på stedet max. Wi time. Bagefter gik de ud af bagdøren og kørte de fra stedet og hjem 
til deres fælles lejlighed. De lod alt blive, bortset fra hammeren, som de smed ud fra bilen et 
sted tæt ved søen. 

Baggrunden var, at der 2. uge i juni kom nogen forbi i en Porsche og en Audi I 7. De kom 
to personer til bagdøren og bankene på, men blev stående udenfor. Der sad flere i bilerne. 

De sagde: "I har en god omsætning. I skal betale penge til os." Det ville sigtede ikke. De 
sagde, at hvis de ikke betalte, blev det værst for dem selv. De kom igen i juli måned og 
fremsatte mere konkrete trusler. De antydede, at de havde pistoler med. De sagde, at sigtede 
havde to muligheder, når der ikke blev betalt, enten blev nogen dræbt, eller også skulle de 
stikke ild til restauranten. De sagde det ad to gange, og sidste gang understregede de det. 
Sigtede og hans bror blev meget bange. De sagde også, at hvis sigtede og broderen anmeld¬ 
te det, fik de problemer. 

Vidnet er bange for, at de pågældende skal få at vide, hvad han har sagt her i retten. Han 
kendte ikke de pågældende, men kunne konstatere, at de lignede arabere, men at de talte 
dansk, så de må have været her i landet i mange år. Han har hørt om folk, der er blevet slået 
af en gruppe fra Skive, men kan ikke sige noget sikkert om de pågældende. 

De havde ikke råd til at betale, og følte til sidst, at de måtte gøre, som de havde fået besked 
på. Han var ellers glad for sin forretning, men han er utrolig bange, også for sine børns sik¬ 
kerhed. 

Han giver samtykke til, at politiet kan indhente alle økonomiske oplysninger hos has revisor 
både fsv. ham og hans forretning.” 

Hasan Farhan Albashan har forklaret vedrørende forhold 1, at det var sådan, 
at han forklarede under grundlovsforhøret, og han vil afgive samme forkla¬ 
ring i dag. Han kan således vedstå sin forklaring fra grundlovsforhøret. De 
slog ruden i fordøren i stykker. De satte ild til pizzeriaet, fordi de var bange 
for trusler. De ville ud af de problemer, som de var havnet i. De ville i kk e 
fortælle politiet, om de personer, som truede dem. Når personerne, som true¬ 
de dem, kom, var det kun hans bror og ham, som var til stede i pizzeriaet. 
Personerne har været der i alt 3 gange. Tredje gang var 7-10 dage inden 
branden. Han har i kk e fortalt om truslerne til sin kæreste. Han gik ikke til 
politiet, fordi han tænkte, at han i kk e ville betale, og at personerne så vil 
stoppe med at komme. Han talte med politiet den 20. august 2019, som var 
dagen efter branden. Han fortalte da ikke politiet om truslerne. Han sagde 
dog, at der var noget, som han ikke kunne fortælle. Han var bange, og derfor 
fortalte han ikke om truslerne. Den anden gang, hvor han var til afhøring, 
havde han også svært ved at tale om truslerne. Personerne, der truede dem, 
havde tidligere huseret i Viborg, og de havde de skudt mod nogle andre 
pizzeriaer. 

Han købte i efteråret 2018 pizzeriaet for 460.000 kr. Den 19. august 2019 
skyldte han ca. 340.000 kr. for pizzeriaet. Huslejen for juli og august var ik¬ 
ke blevet betalt. Huslejen var på 19.000 kr. om måneden. Da pizzeriaet 
brændte, havde han også en bil, som han betalte af på. Han skyldte endvide¬ 
re ca. 25.000 kr. til en bank. I foråret 2019 stoppede han med at være forsik¬ 
ret hos Alm. Brand. Det var en fejl. De opdagede fejlen, og der kom styr på 
tingende. Fra et tidspunkt i juni eller juli 2019 måned var pizzeriaet igen 
brandforsikret hos Alm. Brand. De var en person, som hedder Mohammed, 
som for tiltalte ringede til Alm. Brand for at spørge, hvorfor selskabet i kk e 
trak penge til forsikringspræmien. Selskabet havde sendt tiltalte en regning 
via nettet, men han vil gerne have regningen i papirformat. Mohammed rin¬ 
gede til Alm. Brand, fordi tiltalte gerne ville have styr på sine forsikringer. 

Tiltalte tegnede i juni 2019 en ny brandforsikring for pizzeriaet hos Alm. 
Brand. Det skal nok passe, at forsikringen først trådte i kraft i starten af au¬ 
gust 2019, hvor tiltalte betalte forsikringspræmien. Han er kærester med 
Rawnaq i dag. Rawnaq ringede til Alm. Brand efter branden. Rawnaq ringe¬ 
de og fortalte forsikringsselskabet, at forretningen var brændt og at de derfor 
ville stoppe forsikringen. Alm. Brand spurgte, hvad der var sket. De sagde, 
at de ikke kunne sige noget, før politiet havde set på sagen. Han var sammen 
med Rawnaq, da hun ringede, og han havde instruerede hende i, hvad hun 
skulle sige. Det var i juni måned Mohammed ringede til forsikringsselskabet 
for at få styr på forsikringerne. Han fik at vide at forsikringen var gældende 
fra den måned, hvor de havde kontaktet selskabet. 

Han købte pizzeriaet i starten af oktober 2018. Han blev interesseret i at kø¬ 
be pizzeriaet l-H /2 år tidligere. Han købte pizzeriaet af en person fra Afgha¬ 
nistan. Han fik ikke rådgivning i forbindelse med købet fra en revisor, men 
tiltalte havde haft arbejde som praktikant på stedet, så han kendte pizzeriaet. 
Sima-Regnskab var revisor for ham. Tiltaltes revisor så først på regnskabet 
efter, at tiltalte havde købt. Revisor sagde, at det var en fornuftig forretning. 
Tiltalte havde ingen økonomiske problemer, da pizzeriaet brændte. Han ind¬ 
trådte ved købet af pizzeriaet i de tidligere lejeres lejeforhold. Han har i kk e 
underskrevet et tillæg til en lejekontrakt. Udlejer ville regulere depositum, 
men det han var i kk e enig heri. Lejen blev betalt i den tidligere lejers navn. 
Der var aldrig lavet et lejer skifte i forhold til den tidligere lejere. Derfor 
nægtede han at underskrive tillægget. Han har hørt om brande i pizzarier i 
Viborg. Det er sket mange steder. Gennem de seneste år er 3 andre pizzeria¬ 
er brændt i Viborg. Det var tiltalte, der betalte huslejen. De fik regningen 
med posten fra udlejer. Det var dog fortsat den tidligere lejers navn, som 
stod på regningen. Da han havde købt pizzeriaet, var det ham der betalte 
huslejen. 

Hassan Albashan har forklaret vedrørende forhold 6, at han har betalt den 
lovpligtige arbejdsskadeforsikring. 

Jannie Simonsen har forklaret, at hun er ansat ved Rema Butiksudviklingen, 
som står for administration og drift af det center, hvori Stjerne Pizza lå. Hun 
sendte lejeopkrævninger ud til Hassan Albashan, som i oktober 2018 havde 
overtaget Stjerne Pizza. Det foregik via post. Det sidste stykke tid inden 
branden sendte hun SMS’er til Hassan om opkrævningerne. Til og med april 
2019 betalte Hassan typisk huslejen et par dage for sent. Fra april 2019 blev 
huslejen betalt for sent. Huslejen for maj og juni 2019 blev betalt samlet den 
25. juni 2019. Huslejen er 19.000 kr. om måneden. Huslejen for juli og au¬ 
gust 2019 er i kk e blevet betalt. Hun har rykkede for huslejen, men fik at vi¬ 
de at Hassan ikke kunne betale. Hassan har ikke betalt ekstra depositum, og 
derfor har udlejer formelt ikke godkendt overtagelsen af lejemålet. Udlejer 
krævede i forbindelse med lejerskiftet i oktober 2018, at depositummet skul¬ 
le hæves, og det betød, at Hassan skulle betale små 30.000 kr. + moms i eks¬ 
tra depositum. Det beløb blev aldrig betalt. Hun var på ferie, da branden ske- 

te. Hun fik en SMS fra Hassan, som skrev at lejen skulle sættes i beror, fordi 
pizzeriaet var brændt. Hun spurgte ind til branden og pizzeriaets forsikrings¬ 
forhold, men hun fik ikke nogle svar. Hun snakkede med en kvinde, som 
hedder Rawnaq, og som præsenterede sig som Hassans kærester. Vidnet 
rykkede igen efter huslejen, og Rawnaq prøvede at berolige vidnet ved at si¬ 
ge, at Hassan håbede på at få nogle penge af forsikringsselskabet, og at lejen 
derefter nok skulle blive betalt. 

Finn Frederiksen har forklaret, at han ansat ved Alm. Brand som skadein¬ 
spektør. Han undersøger mistænkelige sager og større brande. Han har an¬ 
meldt branden den 19. august 2019 i Stjerne Pizza til politiet, fordi der var 
en ræ kk e forhold omkring branden, som forsikringsselskabet fandt mistæn¬ 
kelige. I gennem de seneste par år havde der været 3 andre brande i pizzeria¬ 
er i Viborg, som Alm. Brand havde været involveret i som forsikringssel¬ 
skab. Han fik sagen overdraget dagen efter branden. Der var indgået en ska¬ 
deanmeldelse, og Alm. Brand fandt, at branden var mistænkelig. Pizzeriaets 
forsikringer, herunder brandforsikringen, var i foråret 2019 ophørt, fordi for¬ 
sikringspræmien i kk e var blevet betalt. I sommeren 2019 tegnede Hassan 
Albashan en ny brandforsikring på pizzeriaet. Denne forsikring trådte i kraft 
den 8. august 2019 - dvs. sige 11 dage før branden. Alm. Brand har noteret, 
at selskabet efter den 8. august 2019 men forinden branden den 19. august 
2019 blev kontaktet af en person, som ville sikre sig, at pizzeriaet nu var 
brandforsikret igen. Han har hørt lydoptagelsen af telefonopringning fra den 
20. august 2019. Alm. Brand har opfattet telefonopkaldet som en skadesan¬ 
meldelse. Alm. Brand har i sin forsikring anført Hassan Albashan som for¬ 
sikringstager, fordi han drev Stjerne Pizza i personlig regi. Brandforsikrin¬ 
gen dækkede skader på indtil 800.000 kr. 


Sagens oplysninger 

Der er under hovedforhandlingen afspillet en lyd-fil (bilag D-6-1) af et tele¬ 
fonopkald den 20. august 2019, kl. 15.49, til Alm. Brand. 

Tiltalte Ahmad Farhan Albashan er i kk e tidligere straffe af betydning for sa¬ 
gen. 

Kriminalforsorgen har den 12. marts 2019 udarbejdet en undersøgelse efter 
retsplejelovens § 808 af Ahmad Farhan Albashans personlige forhold. Af 
denne undersøgelse fremgår blandt andet følgende: 


RESUMÉ: 

Sagen drejer sig om den 21 årige syriske statsborger Ahmad Farhan Albashan (AA), der for¬ 
klarer, at han er født i Syrien af gifte forældre. Han har haft et godt forhold til sine forældre 
og sine 5 søskende. 

Efter at have gået i skole i 5-6 år, flyttede han som 12 årig hen til sin ældre bror i Libyen, 

hvor han begyndte at arbejde sammen med broren. 

AA oplyser, at han som 16 årig måtte flygte fra Libyen sammen med sin bror, hvorefter de i 
slutningen af 2014 kom til Danmark, hvor de har fået opholdstilladelse. 

Efter ankomsten til Danmark har AA gået på henholdsvis Sprogskole og på Ungdomsskole 
for at lære dansk, ligesom han har haft et højskoleophold. 

AA forklarer, at han frem til 01.10.2018 fik økonomisk hjælp fra kommunen, men at han si¬ 
den da har arbejdet i sin brors pizzaria, hvor han tjener 8-9.000 kr.netto om måneden. AA 
betegner sin økonomi som værende god. 

AA forklarer, at han bor i en lejet lejlighed sammen med sin bror. 

AA oplyser, at han er fysisk og psykisk rask uden nogen form for traumer. Han oplyser, at 
han har et normalt forhold til alkohol og drikker sig sjældent beruset. Han har aldrig indta¬ 
get eurorisende stoffer. 

Vedrørende fremtidsplaner oplyser AA, at han ønsker at fortsætte med at arbejde i brorens 
pizzaria, indtil han kan få sin egen forretning. 

AA er orienteret om betingelserne i forbindelse med en eventuel betinget dom med vilkår af 
samfundstjeneste og tilsyn af Kriminalforsorgen. AA oplyste, at han i tilfælde af en sådan 
dom vil være positiv og overholde de stillede betingelser og vilkår. 

AA fremstod ved samtalen som en venlig og imødekommende ung mand, der fuldt ud med¬ 
virkede til undersøgelsens gennemførelse. 

KRIMINALFORSORGENS KONKLUSION OG BEGRUNDELSE 
Kriminalforsorgens konklusion: 

Det er Kriminalforsorgens vurdering, at Ahmad Farhan Albashan er egnet til at modtage en 
hel eller delvis betinget dom med vilkår om samfundstjeneste, hvortil det skat anbefales, at 
der fastsættes vilkår om tilsyn af Kriminalforsorgen i prøvetiden. 

Finder retten, at sagen kan afgøres med en betinget dom uden vilkår om samfundstjeneste, 
skal det anbefales, at der alene fastsættes prøvetid. 

Kriminalforsorgens begrundelse: 

Kriminalforsorgen har ved vurderingen lagt vægt på, at Ahmad Farhan Albashan har ud¬ 
mærkede personlige og sociale forhold i form af arbejde, godt helbred og intet misbrug. 

På baggrund af ovenstående skønnes han at kunne gennemføre et vilkår om samfundstjene¬ 
ste. 


Udlændingestyrelsen har den 28. november 2019 vedrørende Ahmad Farhan 
Albashan udtalt følgende blandt andet: 


Opholdsgrundlag og længde 

Ahmad Farhan Albashan indrejste i Danmark den 18. august 2014, hvor han søgte asyl. Den 
pågældende fik den 11. november 2014 opholdstilladelse i Danmark efter udlændingelovens 
§ 7, stk. 2 indtil den 11. november 2019. 

Ahmad Farhan Albashan har en verserende sag om forlængelse af sin opholdstilladelse ved 
Udlændigestyrelsen. Ahmad Farhan Albashan har fortsat lovligt ophold under sagens be¬ 
handling (processuelt ophold). 

Fængden af Ahmad Farhan Albashans lovlige ophold i relation til udvisningsbestemmelser¬ 
ne regnes fra den 11. november 2014, hvor pågældende fik opholdstilladelse i Danmark ef¬ 
ter udlændingelovens § 7, stk. 2, jf. herved udlændingelovens § 27, stk. 2, og Ahmad Far¬ 
ban Albashan har således haft lovligt ophold i Danmark i ca. 5 år og 17 dage, jf. udlændin¬ 
gelovens § 27. 

Udvisningshj emmelen 

Udlændingestyrelsen vurderer, at opholdets karakter fører til, at betingelserne for en eventu¬ 
el udvisning skal søges udlændingelovens § 23, nr. 1, jf. § 22, nr. 6. 

Efter udlændingelovens § 23, nr. 1, jf. § 22, nr.6, kan en udlænding, som har haft lovligt op¬ 
hold her i landet i mere end de sidste 5 år, udvises, hvis udlændingen efter straffelovens § 
181 idømmes ubetinget frihedsstraf eller anden strafferetlig retsfølge, der indebærer eller gi¬ 
ver mulighed for frihedsberøvelse, for en lovovertrædelse, der ville have medført en straf af 
denne karakter. 

§ 26, stk. 2 

Vedrørende spørgsmålet om, hvorvidt en beslutning om udvisning af Ahmad Farhan Albas¬ 
han med sikkerhed kan antages at være i strid med Danmarks internationale forpligtelser, 
skal Udlændingestyrelsen henvise til politiets afhøringsrapport 
af 9. oktober 2019. 

Heraf fremgår at Ahmad Farhan Albashan blandt andet har oplyst, at han: 

• er ugift og har ingen børn, 

• har en bror i Danmark, 

• har arbejdet i et pizzeria. 

Udtalelse om udvisningsspørgsmålet 

Det bemærkes indledningsvis, at det følger af bestemmelsen i udlændingelovens § 26, stk. 
2, at en udlænding skal udvises efter § 22- 24, medmindre dette med sikkerhed vil være i 
strid med Danmarks internationale forpligtelser. 

På baggrund af anklagemyndighedens oplysninger om kriminalitetens karakter, og om at 
den pågældende forventes idømt en frihedsstraf af ikke under U /2 års varighed sammenholdt 
med de i udlændingelovens § 26, stk. 2 nævnte hensyn, kan Udlændingestyrelsen tiltræde, at 
anklagemyndigheden nedlægger påstand om udvisning. 

Efter Udlændingestyrelsens vurdering bør påstanden om udvisning nedlægges i medfør af 
udlændingelovens § 23, nr. 1, jf. § 22, nr. 6. 


Tiltalte Ahmad Farhan Albashan har om sine personlige forhold forklaret, at 
han kom til Danmark som syrisk flygtning i 2014. Han var dengang 16 år. 
Han kom sammen med sin bror og sin bror ekskone, og deres barn. Han har 
siden boet sammen med sin bror, som han anser som sin nære familie. Han 
har også fortsat et tæt forhold til sin brors ekskone og sin brors to børn, som 
han besøger jævnligt. Han har søskende og forældre i Libanon. Han taler nu 
og da i telefon med sine forældre, som nu bor i Libanon. Han har i kk e læn¬ 
gere familie i Syrien, og det hus familien boede i Syrien er ødelagt. Han har 
gået på sprogskole, og han forstår og taler dansk. Han arbejdede indtil bran¬ 
den på sin brors pizzeria. 

Tiltalte Hasan Farhan Albashan er ikke tidligere straffet af betydning for sa¬ 
gen. 

Kriminalforsorgen har den 18. november 2019 udarbejdet en undersøgelse 
efter retsplejelovens § 808 af Hasan Farhan Albashans personlige forhold. 
Af denne undersøgelse fremgår blandt andet følgende: 


RESUMÉ: 

Den 31-årige Hasan Farhan Albashan (HA) fortæller, at han er vokset op i Syrien hos sam¬ 
levende forældre sammen med sin søster og tre ældre brødre. 

Han flygtede på grund af krigen, og kom til Danmark i august 2014, sammen med bror. 

HA blev gift i Libanon med en kvinde fra Syrien, og de kom sammen til Danmark. De er 
blevet skilt, og de 2 sønner på henholdsvis 4 og 6 år, som bor hos moderen; han har samvær 
med sønnerne 2 gange om ugen efter aftale. HA fortæller, at han har planer om en at gifte 
sig igen med en kvinde, han har kendt i en periode. 

Han har en 2-værelses lejlighed i Viborg, men han er bange for at miste den, fordi han ikke 
kan betale husleje under varetægtsfængslingen. 

Han har ikke nogen fritidsaktiviteter, men en del venner, nogle få danske, men flest arabisk 
talende. 

Han gik 7 år i skole i Syrien, og 2 år på sprogskole her i landet. Han har været i forskellige 
praktikforløb gennem jobcentret, indtil han i foråret 2019 overtog et pizzeria. 

Fra jobcentret udtales, at HA ikke mødte stabilt til samtaler, og han forsømte sine praktik¬ 
pladser. 

HA udtaler, at han har nyresmerter, og han er blevet opereret i venstre knæ. Normalt er han 
psykisk rask, men han er påvirket af fængselsopholdet. 

Han drikker ikke alkohol, og han bruger ikke euforiserende stoffer. 

HA er nøje oplyst om reglerne for betinget dom med vilkår om samfundstjeneste og tilsyn af 
Samtalen med HA foregår i Aarhus Arrest og ved hjælp af arabisk talende tolk, HA er rolig 
og venlig i kontakten med personundersøgeren; han samarbejder positivt i udarbejdelse af 
personundersøgelsen, og han svarer imødekommende på spørgsmål om hans personlige for¬ 
hold. 

KRIMINALFORSORGENS KONKLUSION OG BEGRUNDELSE 
Kriminalforsorgens konklusion: 

Det er Kriminalforsorgens vurdering, at Hasan Farhan Albashan ikke er egnet til at udføre 
samfundstj eneste. 

Finder retten, at sagen kan afgøres med en betinget dom uden vilkår om samfundstjeneste, 
skal det anbefales, at der alene fastsættes prøvetid. 

Kriminalforsorgens begrundelse: 

I forbindelse med udarbejdelse af personundersøgelsen oplyser HA, at han forud for nuvæ¬ 
rende sigtelse har haft ordnet sociale og personlige forhold, herunder bolig, forsørgelses¬ 
grundlag med selvstændig virksomhed, god omgangskreds, ingen misbrug at hverken alko¬ 
hol eller euforiserende stoffer og et overordnet sundt helbred. 

Siden HA er kommet til Danmark i 2014 har HA deltaget på Sprogskole, men har derudover 
bevidst forsømt samtlige beskæftigelsesfremmende tiltag som relevant kommune har iværk¬ 
sat. Det er udtalt, at HA er udeblevet fra samtale, også de vigtige, samt iværksatte praktik¬ 
ker. Det har således ikke været muligt at bringe HA tættere på arbejdsmarkedet og han har 
forsømt alle igangsatte tiltag. HA har afvist eller ikke været modtagelig for en offentlig ind¬ 
sats. 

Grundet ovenstående vurderes HA i kk e egnet til en betinget dom med vilkår 
om samfundstjeneste og ej heller tilsyn. Der ses ikke at en forsorgsmæssig 
indsats fra Kriminalforsorgen vil være recidivforbyggende. 


Udlændingestyrelsen har den 13. december 2019 vedrørende Hasan Farhan 
Albashan udtalt, at Hasan Farhan Albashan har haft lovlig ophold i Danmark 
i 5 år, 1 måned og 2 dage. Udlændingstyrelsen har endvidere udtalt følgende 
blandt andet: 


Udvisningshj emmelen 

Udlændingestyrelsen vurderer, at opholdets karakter fører til, at betingelserne for en eventu- 

el udvisning skal søges i udlændingelovens § 23, nr. 1, jf. § 22, nr. 6. Efter udlændingelo¬ 
vens § 23, nr. 1, jf. § 22, nr. 6, kan en udlænding, som har haft lovligt ophold her i landet i 
mere end de sidste 5 år, udvises, hvis udlændingen efter straffelovens § 181 idømmes ube¬ 
tinget frihedsstraf eller anden strafferetlig retsfølge, der indebærer eller giver mulighed for 
frihedsberøvelse, for en lovover trædelse, der ville have medført en straf af denne karakter. 

§ 26, stk. 2 

Vedrørende spørgsmålet om, hvorvidt en beslutning om udvisning af Hasan Farhan Albas¬ 
han med sikkerhed kan antages at være i strid med Danmarks internationale forpligtelser, 
skal Udlændingestyrelsen henvise til politiets afhøringsrapport 
af 8. oktober 2019. 

Heraf fremgår at Hasan Farhan Albashan blandt andet har oplyst, ar han: 

• er fraskilt og har 2 børn i Danmark, som bor hos deres mor, 

• har en bror i Danmark, 

• er blevet opereret i knæet og har dårlig ryg. 

Udlændingestyrelsen bemærker, at det ikke vil have opholdsretlige konsekvenser for pågæl- 
dendes herboende ægtefælle børn, såfremt pågældende bliver udvist af Danmark. 


Tiltalte Hasan Farhan Albashan har om sine personlige forhold forklaret, at 
han to sønner, som i dag er henholdsvis 4 år og 6 år. Han kom til Danmark 
som flygtning fra Syrien i 2014 sammen med Ahmad, sin ekskone og sin 
ældste søn. Hans ekskone og han har fået den yngste søn sammen , efter at 
de kom til Danmark. For ca. F /2 år siden blev de skilt, og ekskonen fraflytte¬ 
de den fælles lejlighed med børnene. Han har taget vare på sin lillebror 
Ahmad, siden Ahmad var barn, og Ahmad har boet hos ham og hans familie 
både før og efter, at de kom til Danmark. Han føler, at han altid har haft og 
fortsat har et ansvar for Ahmad. Han (Hasan Farhan Albashan) har bevaret 
kontakten med sine to sønner, som han indtil han blev varetægtsfængslet 
havde samvær med 2 gange om ugen. Hans ekskone og han har fælles for¬ 
ældremyndigheden. Hans ekskone har ingen planer om at forlade Danmark, 
og hun vil under alle omstændigheder blive landet. Han vil således miste 
kontakten med sine børn, hvis han bliver udvist. Han har familie i Libanon. 
Han ikke længere familie i Syrien. Han taler i kk e ret godt dansk. Hans børn 
taler arabisk og dansk. 

Begge de tiltalte har under denne sag været frihedsberøvet fra den 11. sep¬ 
tember 2019. 


Rettens begrundelse og afgørelse 
Forhold 1 

De tiltalte har begge erkendt, at de den 19. august 2019 satte ild til pizzeria- 
et, hvorved der tillige opstod ildebrand på fremmed ejendom. Det må efter 
bevisførelsen i sagen, herunder forsikringsanmeldelserne, lægges til grund, 
at skaderne på fremmed ejendom var omfattende og på i kk e under 330.000 

kr. De tiltalte er herefter skyldige i overtrædelse af straffelovens § 181, stk. 

1 . 

Hassan Farhan Albashan erhvervede i oktober 2018 Stjerne Pizza for 
460.000 kr. På tidspunktet for branden var Hassan Farhan Albashan i restan¬ 
ce med to måneders husleje, ligesom han i den forudgående måneder havde 
betalt pizzeriaets husleje for sent. Samtidig var pizzeriaets forsikringer i 
april 2019 ophørt som følge af manglende betaling af forsikringspræmien. 
Sammenholdt med de øvrige oplysninger om Hassan Farhan Albashans øko¬ 
nomiske forpligtelser indikerer disse forhold, at Hassan Farhan Albashan i 
sommeren 2019 var økonomisk presset. 

Hassan Farhan Albashan tegnede i juni 2019 hos Alm. Brand en ny brand¬ 
forsikring, som trådte i kraft den 8. august 2019, hvor præmien blev betalt. 
Alm. Brand modtog i dagene inden branden en henvendelse fra en person, 
som ville sikre sig at brandforsikringen nu var trådt i kraft. Telefonsamtalen 
den 20. august 2019 mellem Hassan Farhan Albashans kæreste og Alm. 
Brand må forstås som anmeldelse af en forsikringsbegivenhed med henblik 
på at få udbetalt en forsikringssum. Under disse omstændigheder er det be¬ 
vist, at de tiltalte den 19. august 2019 satte ild til Hassan Farhan Albashans 
pizzeria med henblik på at besvige brandforsikringen. De tiltalte er herefter 
skyldige i overtrædelse af straffelovens § 181, stk. 2. 

Da skaderne på ejendommen, inventar og varelager udelukkende er sket som 
følgende af branden, henføres forhold 1 alene under straffelovens § 181, stk. 
1 og stk. 2. 

Forhold 2 og 3 

Efter anklagemyndighedens påstand frifindes Ahmad Farhan Albashan i for¬ 
hold 2 og 3. 

Forhold 4 og 5 

Tiltalte Ahmad Farhan Albashan har uden forbehold erkendt sig skyldig i 
forhold 4 og5. Tilståelsen støttes af de oplysninger, der i øvrigt foreligger. 
Det er derfor bevist, at Ahmad Farhan Albashan er skyldig i forhold 4 og 5. 

Forhold 6 

Den lovpligtige arbejdsskadeforsikring i kraft for firmaet Stjerne Pizza, som 
Hassan Farhan Albashan drev i personligt regi, ophørte i april 2019, fordi 
forsikringspræmien i kk e blev betalt. Til trods for at Hassan Farhan Albashan 
modtog flere påkrav herom, tegnede han i kk e en ny arbejdsskadeforsikring. 
Hassan Farhan Albashan er derfor skyldig i forhold 6. 

Fastsættelse af straffen 

Straffen for Ahmad Farhan Albashan fastsættes til fængsel i 1 år og 3 måne¬ 
der, jf. straffelovens § 181, stk. 1 og stk. 2, § 293a og færdselslovens § 117 
d, stk. 2, jf. § 56, stk. 1, 1. pkt. 

Henset til grovheden af forhold 1 og Ahmad Farhan Albashans personlige 
forhold, har retten ikke fundet grundlag for at gøre straffen helt eller delvis 
betinget. 

Straffen for Hasan Farhan Albashan fastsættes til fængsel i 1 år og 3 måne¬ 
der, jf. straffelovens § 181, stk. 1 og stk. 2, og jf. bekendtgørelse af lov om 
arbejdsskade sikring nr. 977 af 9. september 2019 § 82, stk. 2, jf. § 50, § 48, 
stk. 1 og stk. 2, (dagældende bekendtgørelse af lov om arbejdsskadesikring 
nr. 216 af 27. februar 2017). 

Henset til grovheden af forhold 1 og Hasan Farhan Albashans personlige 
forhold, har retten i kk e fundet grundlag for at gøre straffen helt eller delvis 
betinget. 

Retten har ved udmålingen af straffene navnlig lagt vægt på, at de tiltalte på¬ 
satte branden med henblik på at ødelægge pizzeriaet for at få en stor forsik¬ 
ringssum, og at der ved branden skete omfattende skader på både pizzeriaet 
og på fremmed ejendom. 

Spørgsmålet om udvisning 

Hasan Farhan Albashan og Ahmad Farhan Albashan er begge syriske stats¬ 
borgere, og de er begge nu idømt straffe på fængsel i 1 år og 3 måneder 
blandt andet for brandstiftelse, som blev begået med det formål at besvige 
brandforsikringen. Det følger herefter af udlændingelovens § 26, stk. 2, jf. § 
23 stk. 1, nr. 1, jf. § 22, nr. 6, og § 23, nr. 2, at Hasan Farhan Albashan og 
Ahmad Farhan Albashan begge skal udvises, med mindre udvisning med 
si kk erhed vil være i strid med Danmarks internationale forpligtelser. 
Spørgsmålet er, om udvisning vil være i strid med Den Europæiske Mennes¬ 
kerettighedskonventions artikel 8 om respekt for privatliv og familieliv. Ef¬ 
ter artikel 8, stk. 2, er det afgørende, om udvisning må anses for nødvendig 
for at forebygge uro eller forbrydelse, og det beror på en proportionalitets¬ 
vurdering. 

Det må efter bevisførelsen i sagen lægges til grund, at de tiltalte i august 
2019 var presset, og at de af økonomiske årsager satte ild til pizzeriaet. De 
tiltalte har begge haft lovligophold i Danmark siden 2014, og ingen af de til¬ 
talte er tidligere straffet for overtrædelser af straffeloven. 

Hasan Farhan Albashan har i kk e forud for, at han i oktober 2018 erhvervede 
pizzeriaet, haft en fast tilknytning til det danske arbejdsmarked. Hasan Far¬ 
han Albashan har to mindre årige børn på henholdsvis 4 og 6 år, hvoraf det 
yngste barn er født i Danmark. Hasan Farhan Albashan er skilt fra børnenes 
mor, men Hasan Farhan Albashan har oplyst, at de fortsat har fælles foræld¬ 
remyndighed, og at han fast ser børnene to gange om ugen. Det må antages, 
at børnene og deres mor i kk e vil følge Hasan Farhan Albashan, og at Hasan 
Farhan Albashan derfor i kk e vil kunne opretholde kontinuerlig kontakten 

med sine børn, såfremt han bliver udsendt af Danmark. 

Retten finder herefter en samlet vurdering, at en udvisning af Hasan Farhan 
Albashan med sikkerhed vil være i strid med Danmarks internationale for¬ 
pligtelser, jf. udlændingelovens § 26, stk. 2. Hasan Farhan Albashan frifin¬ 
des derfor for påstanden om udvisning. 

Efter oplysningerne i sagen må det lægges til grund, at Admad Farhan Al¬ 
bashan, som var 16 år, da han kom til Danmark, har været og fortsat er me¬ 
get tæt knyttet til sin bror Hasan Farhan Albashan og dennes familie. Det er 
oplyst, at Hasan Farhan Albashan og hans ekskone har taget vare på Admad 
Farhan Albashan, siden Admad Farhan Albashan var 12 år. Admad Farhan 
Albashan har efter, at han kom til Danmark, gået på sprogskole og ung¬ 
domsskole for at lære dansk, ligesom han har haft et højskoleophold. Admad 
Farhan Albashan har oplyst, at han nu taler og forstår dansk, men han har 
dog under hovedforhandlingen haft behov for tolkebistand. Fra oktober 2018 
til august 2019 arbejdede Admad Farhan Albashan for sin bror på pizzeriaet, 
men der er ikke oplysninger om, at han herudover har haft tilknytning til ar¬ 
bejdsmarkedet. 

Efter en samlet vurdering, herunder af de konkrete omstændigheder i sagen, 
finder retten, at en udvisning af Admad Farhan Albashan med sikkerhed vil 
være i strid med Danmarks internationale forpligtelser, jf. udlændingelovens 
§ 26, stk. 2. Admad Farhan Albashan frifindes derfor for påstanden om ud¬ 
visning. 

Da begge de tiltalte frifindes for påstanden om udvisning, skal de tiltalte i 
stedet begge tildeles en advarsel om, at hvis de begår nyt strafbart forhold, 
vil der ved en afgørelse om udvisning ved dom på det tidspunkt skulle læg¬ 
ges vægt på, om udvisning må anses for særlig påkrævet, fordi de tiltalte ik¬ 
ke tidligere er udvist af den grund, at dette med sikkerhed ville være i strid 
med Danmarks internationale forpligtelser, jf. udlændingelovens § 24 b. 

Erstatningskravene 

De tiltalte har begge anerkendt, at de har pligt til at erstatte Alm. Brand A/S 
81.128,34 kr., som vedrører to fakturaer fra Recover Nordic ApS på hen¬ 
holdsvis 22.061,36 kr. og 59.066,98 kr. Efter retsformandens bestemmelse 
tages erstatningskravet fra Alm. Brand A/S herefter til følge med 81.128,34 
kr., mens den øvrige del af selskabets erstatningskravet efter sin beskaffen¬ 
hed henføres til civilt søgsmål, jf. retsplejeloven § 992, stk. 1. Da dokumen¬ 
tationen for erstatningskravet er fremsendt til forsvarsadvokaterne den 3. de¬ 
cember 2019, skal beløbet forrentes med procesrente fra den 3. januar 2020, 
jf. erstatningsansvarslovens § 16, stk. 1 og stk. 2. 

Da der ikke foreligger dokumentation for erstatningskravet fra Købstæder- 
nes Forsikring A/S, henføres dette erstatningskrav efter retsformandens be¬ 
stemmelse til civilt søgsmål, jf. retsplejeloven § 992, stk. 1. 

Thi kendes for ret: 

Tiltalte Ahmad Farhan Albashan skal straffes med fængsel i 1 år og 3 måne¬ 
der. 

Ahmad Farhan Albashan tildeles en advarsel om udvisning. 

Tiltalte Hasan Farhan Albashan skal straffes med fængsel i 1 år og 3 måne¬ 
der. 

Hasan Farhan Albashan tildeles en advarsel om udvisning. 

Ahmad Farhan Albashan og Hasan Farhan Albashan skal betale sagens om¬ 
kostninger, dog således at de hver især betaler salærerne til egne forsvarsad¬ 
vokater. 

Ahmad Farhan Albashan og Hasan Farhan Albashan skal in solidum inden 
14 dage til Alm. Brand A/S, Midtermolen 7, 2100 København 0, cvr. nr. 
77333517, betale 81.128,34 kr. med tillæg af procesrente fra den 3. januar 
2020 . 


Jacob Svenning Jønsson 



